**Forbered: Opdagelsesturen**

|  |
| --- |
| **Hvad er formålet?** Hvad skal I have ud af at gå på opdagelse? Tag udgangspunkt i netværkstemaet, den viden og de kompetencer, der er i netværket, samt hvad I gerne vil opnå med netværket. Hvad kan inspirere jer og kvalificere jeres opfattelse af netværkstemaet? Er der viden, I mangler? Har I brug for at se noget fra borgerens perspektiv? Skal I have nye øjne på egen eller andres praksis og hverdag? |
| **Hvor skal I tage på opdagelse?** Skal I besøge et eller flere steder? Tag igen udgangspunkt i temaet. Er det en specifik aktør eller en lokation, der er vigtigst for opdagelsen? Eller begge dele? Er det borgerperspektivet, I skal bruge, og skal I i så fald hjem til dem, mødes på rådhuset, møde dem ved en relevant begivenhed eller noget helt fjerde? |
| **Hvem skal med?** Skal hele netværket afsted? Kan du vurdere, om der er nogen, der har mere behov end andre? Skal I afsted sammen, eller skal I på forskellige opdagelsesture? I grupper, to og to, eller bare alene? |
| **Hvordan indsamler I materiale?** Overvej om I f.eks. skal dokumentere med lyd, billeder, film, noter eller andet? Reflekter på forhånd over hvordan, I skal bruge materialet bagefter. Dokumentationen kan både bruges i en idéudvikling for at blive inspireret, det kan bruges til formidling, men også som en nulpunktsmåling, som I kan gå ud fra, når I skal evaluere og teste hvilken forskel netværkets idéer skaber. Sørg for at afklar med steder og personer I snakker med, hvordan og hvor I forestiller jer, at I vil bruge materialet. |
| **Hvor lang tid skal I bruge?** Tidsforbruget veksler meget afhængig af opdagelsesmetode og opdagelsesobjektet. Book hurtigst muligt en tid i kalenderen, så datoen er på plads. |
| *Husk at eksplicitere og dokumentere jeres opdagelser – det kan bidrage til jeres arbejde i de senere faser af netværksarbejdet, når idéerne skal testes og evalueres.* |